প্রকাশিত আইসিএসই ও আইএসসি ২০২৬ পরীক্ষার সূচি! কবে শুরু, কবে শেষ?

কলকাতা: প্রকাশিত হল ২০২৬ সালের আইসিএসই (ICSE) এবং আইএসসি (ISC) পরীক্ষার সময়সূচি। বৃহস্পতিবার কাউন্সিল ফর দি ইন্ডিয়ান স্কুল সার্টিফিকেট এগ্‌জ়ামিনেশন (CISCE)- এর তরফে প্রকাশ করা হয়েছে বিস্তারিত সূচি। জানা গিয়েছে, আগামী বছরও দু’টি পরীক্ষাই হবে ফেব্রুয়ারি মাসের শুরু থেকে।

দশম শ্রেণি (ICSE)

পরীক্ষা শুরু: ১৭ ফেব্রুয়ারি ২০২৬
শেষ দিন: ৩০ মার্চ ২০২৬
পরীক্ষাগুলি বিষয়ভেদে শুরু হবে সকাল ৯টা বা ১১টা থেকে।

আরও পড়ুন: আদালতের নির্দেশ থাকা সত্ত্বেও চিংড়িঘাটায় কাজ শুরু অনিশ্চিত, আরও পিছোচ্ছে মেট্রো প্রকল্প

দ্বাদশ শ্রেণি (ISC)

পরীক্ষা শুরু: ১২ ফেব্রুয়ারি ২০২৬
শেষ দিন: ৬ এপ্রিল ২০২৬
বিষয় অনুযায়ী পরীক্ষা নেওয়া হবে সকাল ৯টা বা দুপুর ২টো থেকে।

দুই শ্রেণির ক্ষেত্রেই পরীক্ষার সময়সীমা হবে ২ অথবা ৩ ঘণ্টা। পরীক্ষার্থীদের নির্ধারিত সময়ের ৩০ মিনিট আগে পরীক্ষাকেন্দ্রে উপস্থিত থাকতে হবে। প্রশ্নপত্র বিতরণ শুরু হবে পরীক্ষা শুরুর ১৫ মিনিট আগে।

চলতি বছরে প্রায় ২ লক্ষ ৬০ হাজার ছাত্রছাত্রী আইসিএসই, এবং প্রায় দেড় লক্ষ ছাত্রছাত্রী আইএসসি পরীক্ষায় অংশ নেবেন বলে জানা গিয়েছে। পরীক্ষার্থীদের প্রস্তুতির সুবিধার্থে কাউন্সিলের পক্ষ থেকে ২০১৭ সাল থেকে আগের প্রশ্নপত্রগুলি [https://cisce.org/archive-library/#icse](https://cisce.org/archive-library/#icse) ওয়েবসাইটে প্রকাশ করা হয়েছে।

উল্লেখ্য, ২০২৫ সালে আইসিএসই পরীক্ষা হয়েছিল ১৮ ফেব্রুয়ারি থেকে ২৭ মার্চ পর্যন্ত, আর আইএসসি পরীক্ষা হয়েছিল ১৩ ফেব্রুয়ারি থেকে ৫ এপ্রিল পর্যন্ত। অর্থাৎ, এবারও আগের বছরের মতোই ফেব্রুয়ারি-মার্চ মাস জুড়েই চলবে সিআইএসসিই-র বোর্ড পরীক্ষা।